เซี่ยงไฮ้คอมโพสิตปิดบวก 1.92 จุด จากแรงซื้อเก็งกำไร
เซี่ยงไฮ้คอมโพสิตปิดบวก 1.92 จุด จากแรงซื้อเก็งกำไร
9 พ.ค. 2560

ดัชนีเซี่ยงไฮ้คอมโพสิตตลาดหุ้นจีนปิดดีดตัวขึ้นในวันนี้ โดยดัชนีเซี่ยงไฮ้คอมโพสิตปิดบวก 1.92 จุด หรือ +0.06% แตะที่ 3,080.53 จุด เนื่องจากนักลงทุนเข้าช้อนซื้อเก็งกำไรหลังจากดัชนีร่วงลงติดต่อกัน 5 วันทำการก่อนหน้านี้
ขณะที่นักลงทุนจับตาข้อมูลเศรษฐกิจที่สำคัญของจีนซึ่งจะมีการเปิดเผยในสัปดาห์หน้า รวมถึงดัชนีราคาผู้ผลิต (PPI) เดือนเม.ย. ดัชนีราคาผู้บริโภค (CPI) เดือนเม.ย. ยอดการปล่อยกู้เดือนเม.ย. และการลงทุนโดยตรงในต่างประเทศ (FDI) เดือนเม.ย.